**Rondel de Iunie**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rondel de Iunie

În farmecul cel dulce-al liniştii depline

Şi în mireasma sfântă-a teilor în floare,

Iunie a debutat venind cu ploi şi soare,

Şi zile-n cer albastru-al nopţilor senine.

E-aşa de faină natura în remarci divine

Cu-atâtea frumuseţi la viaţă-mbietoare,

În farmecul cel dulce-al liniştii depline

Şi în mireasma sfântă-a teilor în floare!

Privind şi meditând creaţia cui aparţine?

Mă-ntorc cu gândul la Iubirea creatoare

A Dumnezeului cel necuprins de mare,

Care din dragoste suflare a pus în mine

În farmecul cel dulce-al liniştii depline,

Şi în mireasma sfântă-a teilor în floare.

Flavius Laurian Duverna

04 iunie 2014